Goulennet he doa diganin dont ganti hag he bugale, div verchig werous na oan ket evit gouzañv o chlemmichadennoù dibaouez. Nachet em boa mont, evel just.   « Gant da vugale ivez ? » Ne oa ket fur, am boa lavaret.  « Petra a ra se ? he doa huchet. Eñ a vez a-walch gant e  bompinell, ha ne vez ket gwall nechet ! » Chabous a oa bet, amañ em gwele. Ur skouarniad he doa bet ganin, dhe lakaat da devel. Torret e oa dezhi diouzhtu. Savet e oa, dastumet he dilhad. Nem boa ket fiñvet a-zindan ma liñselioù, droug ennon.